মুখ্যমন্ত্রীর কথা শুনে শিল্পপতিদের একাংশ বিস্ময় নিয়ে নিজেদের মুখ চাওয়াচাহি করতে থাকেন ৷ কেউ বা স্বগোতোক্তি করে ফেলে – তবে সিঙ্গুর ছাড়ল কেন টাটারা৷ কেউ বা মনে করতে শুরু করেছেন এবার সত্যিই পরিবর্তন হচ্ছে বর্তমান মুখ্যমন্ত্রীর আচরণে৷ শিল্পবিরোধি তকমা ঘোচাতে তিনি যেন মরিয়া বলেই মনে হয়েছে কারও কারও ৷ ফ্ল্যাশব্যাক করে কয়েকটা বছর পিছিয়ে গেলেই তো অনেকের চোখে ভেসে উঠছে সিঙ্গুরে অনিচ্ছুক জমিদাতাদের আন্দোলনে সঙ্গে নেত্রীর জড়িয়ে পড়া, অনশনমঞ্চ, তারপর এক সময় রতন টাটার সিঙ্গুর থেকে ন্যানো গাড়ি কারখানা সরিয়ে গুজরাতের সানন্দে নিয়ে যাওয়ার কথা ঘোষণা করা৷